Lees jy vir jou kinders? - www.bybelkennis.co.za
by Coen Slabber · Published 15/03/2016 · Updated 07/02/2016
CNN het 'n baie insiggewende artikel gehad oor die verskil wat dit maak as ouers vir hulle kinders lees. Dit geld vir gedrag en akademiese prestasies. Dit geld ook vir breinaktiwiteit. Hierdie studie is by die Cincinnati Kinderhospitaal se Reading and Discovery Center gedoen.
Navorsers het na kinders van die ouderdom 3 – 5 jaar gekyk wat breinskanderings ondergaan het – funksionele MRI – terwyl hulle na 'n storie wat vooraf opgeneem is, geluister het. Die ouers is gevra hoeveel hulle vir hulle kinders lees en met hulle kommunikeer. Die navorsers sien dat as 'n storie vir hierdie jong kinders gelees word 'n aantal gebiede in die linker deel van die brein aktief word. Hierdie gebied het te doen met die verstaan van woorde en konsepte sowel as met geheue.
Hierdie studie wys dat ontwikkeling van hierdie gebiede reeds op 'n baie vroeë ouderdom begin. Die breinaktiwiteit in hierdie gebiede was hoër in daardie kinders wie se ouers 'n geletterdheid vriendelike huis geskep het. Hoe meer jy vir jou kind lees, hoe meer help jy die neurone in hierdie gebied om te groei en te verbind. Dit is tot voordeel van die kind se leesvermoë in die toekoms.
Die American Acadamy of Pediatrics beveel aan dat ouers hardop vir hulle kinders lees vanaf geboorte.